open-index/open-wikipedia-markdown huggingface dataset:
Gulielmo III de Anglaterra

**Gulielmo III de Orange** (in nederlandese, *Willem III van Oranje*, 4 novembre 1650 – 8 martio 1702), cognoscite anque como **Gulielemo III de Anglaterra** (in anglese *William III*), **Gulielmo II de Scotia** e **Gulielmo I de Irlanda**, esseva un regula nederlandese e britannic. Ille esseva *[[stadhouder]]* de cinque del octo provincias del Republica Nederlandese ab 1672 usque su morte. In 1689, ille deveniva etiam le rege de Anglaterra, Scotia e Irlanda. Ille esseva un monarcha conjuncte con su sposa, Maria II, usque su morte in 1694.

Gulielmo esseva le filio de Gulielmo II de Orange, qui moriva ante su nascentia. Ille esseva le Prince de Orange ab nascentia. In julio 1672, quand le Republica Nederlandese confrontava un invasion, ille deveniva le stadhouder (regula) del provincias de Hollanda, Zelanda, Utrecht, Gueldres e Overijssel. Post cinque annos, ille maritava Maria, su cosina e le filia del monarcha britannic futur Jacobo II. Gulielmo contendeva alcun guerras contra Ludovico XIV de Francia, le rege catholic potente, e duceva coalitiones del paises protestante e catholic. Multe protestantos le laudava como un campion de lor fide.

In 1688, il habeva agitation contra Jacobo II, proque ille regeva sin le consentimento del parlamento. Un gruppo de politicos e clericos influente invitava Gulielmo a disthronar Jacobo. Gulielmo arrivava in Anglaterra e le disthronar sin multe combatter. Iste evento esserea nominate le Revolution Gloriose. Gulielmo e Maria deveniva monarchas conjuncte. Gulielmo e Maria asquiesceva al Declaration del Derectos de 1689, le prime limites legal del potentia del monarchia, e le tolerantia del protestantismo nonconformiste. In martio 1689, Jacobo tentiva restabilir su reger in Irlanda ma esseva contrariate per Gulielmo e su armea.

Gulielmo etiam dirigeva un armea in le Guerra de Novem Annos (1688-1697). Maria governava durante su absentias; Gulielmo dominava quand ille esseva in Anglaterra. Gulielmo habeva nulle infantes; su hereditario esseva Anna, le soror de Maria. Post le morte del filio de Anna, que un lege esseva decretate pro excluder le catholicos del monarchia. Le Dynastia Hannover deveniva le hereditarios de Anna. Gulielmo esseva succedite per Anna como le monarcha del tres regnos e su cosino Johannes Gulielmo Friso como Prince de Orange. Gulielmo e su victoria al Battalia del Boyne es comemmorate per le unionistas in Irlanda del Nord.
Maria II de Anglaterra

**Maria II de Anglaterra** (in anglese *Mary II*, 30 april 1662 – 28 decembre 1694) esseva le regina de Anglaterra, Scotia e Irlanda. Illa esseva un monarcha conjuncte con su sposa, Gulielmo, ab 1689 usque su morte in 1694.

Maria nasceva durante le reger de su oncle, Carolo II. Illa esseva le filia de Jacobo, qui le succederea in 1885. Malgrado le catholicismo de su patre, Maria esseva elevate in le Ecclesia de Anglaterra. Illa maritava Gulielmo de Orange, un regula del Republica Nederlandese. In 1888, Gulielmo disthronava Jacobo durante un crise politic;  iste evento esserea nominate le Revolution Gloriose. Gulielmo e Maria deveniva le monarchas conjuncte del tres regnos. Anglaterra e Scotia les acceptava rapidemente, ma le consolidar de lor reger in Irlanda durava duo annos. Illes asquiesceva al Declaration del Derectos de 1689, le prime limites legal del potentia del monarchia.

Le arrangiamento durava cinque annos, usque le morte de Maria. Gulielmo dominava le duo, ma Maria governava durante le absentias de su sposo, quand ille dirigeva armeas in Irlanda e le Guerra de Novem Annos. Le politica religiose la interessava specialmente. Illa moriva de variola in 1694; postea su sposa rege sol.
Anna de Grande Britannia

**Anna de Grande Britannia** (in anglese *Anne*; 6 de februario 1665 – 1 de augusto 1714) esseva le regina de Anglaterra, Scotia e Irlanda ab 1702 usque su morte. In 1707, Anglaterra e Scotia se univa pro constituer le Regno de Grande Britannia. Illa esseva le final monarcha del Dynastia Stuart.

Anna nasceva durante le reger de su oncle Carolo II. Su patre esseva Jacobo II, qui succederea Carolo, e su soror vetere Maria, qui esserea un monarcha conjuncte post le disthronar de Jacobo. Malgrado le catholicismo de su patre, Anna e Maria esseva elevate in le Ecclesia de Anglaterra. Le amicitate del sorores esseva alienate post 1888. Post le morte de Maria, su sposo Gulielmo III rege usque su morte in 1702, quand Anna le succedeva.

Ultra le union de Anglaterra e Scotia, le reger de Anna videva le disveloppamento de partitos political e le participation britannic in le Guerra de Succession Espaniol. Anna formentava politicos moderate del faction Tory. Lor adversarios del faction Whig deveniva plus potente durante le guerra, usque 1710 quand Anna dimmitteva multe Whiges. Su intime amicitate con Sarah Churchill, duchessa de Marlborough esseva finite a causa de lor differentias politic e le amicitate de Anna e Abigail Masham. Churchill scrieva un description negative del regina in su memorias, que esseva credite generalmente usque tarde in le seculo 20.

Anna habeva dece-septe pregnantias e cinque infantes qui moriva durante le infantia. Illa non esseva in bon sanitate durante su reger. Illa esseva succedite per Georgio de Hannover, a causa del lege que prohibitava un successor catholic.
Georgio I de Grande Britannia

**Georgio I** (in anglese *George I*, in germano *Georg I*; 7 de junio (in le calendario gregorian; 28 de maio in le calendario julian usate durante su vita) 1660 – 22 de junio (11 de junio julian) 1727) esseva le principe-elector del Ducato e Electorato de Brunsviko-Luneburgo (Hannover) in le Sacre Imperio Roman ab 1698 e rege de Grande Britannia e Irlanda ab 1714, usque su morte. Ille veniva del Dynastia Hannover.

Nascite in Hannover, Georgio hereditava le titulos e terras del ducato de Brunsviko-Luneburgo de su patre e oncles. Un serie de guerras Europee expandava su terras german durante su vivo; ille esseva confirmate como Prince-Elector de Hannover in 1708. Su matre esseva le hereditario de Anna, le regina de Grande Britannia, a causa de un 1701 lege que prohibitava un monarcha catholic. Quand ambes moriva in 1714, Georgio succedeva Anna. Proque Georgio non parlava anglese e su ministerios non parlava german, su coronation era primarimente conducite in latin.

Le prime duo annos, su governamento contrariava un rebellion del adherentes de Jacobo Stuart, le medio-fratre de Anna e un candidato catholic pro le corona.

In le regno de Georgio, le potentia del monarcha britannic declinava e le pais transfereva verso un systema parlamentari. Differentemente de Anna, ille non assisteva sovente le incontros del cabinetto. Posteriormente le governamento esseva dirigite per Robert Walpole, le prime Prime Ministro del Regno Unite (ben que su real titulo esseva Prime Senior del Tresoreria). Le faction Whig dominava le politicas e tractava un crise economic re le Compania del Mar del Sud. Ille moriva in 1727, quand ille viagiava a Hannover. Ille esseva le final monarcha britannic que esseva interrate foras le Regno Unite.

Un historico William Makepeace Thackaray scribeva in 1880: "Su corde esseva in Hannover. ... Ille habeva cinquanta annos quand ille veniva a nos." Georgio luctava connecter con le population britannic, proque ille esseva reservate, veniva de un pais extere e regnava durante le crise economic. Su tractamento de su ex-sposa in Hannover esseva vidite como un scandalo. Ille non poteva parlar anglese al initio, ma poteva parlar con su ministros in francese e in annos ulterior apprendeva anglese. In Europa continental, ille esseva vidite como un soverano liberal, proque ille tolerava critica e provideva asylo pro Voltaire.
Georgio II de Grande Britannia

**Georgio II** (in anglese *George II*, in germano *Georg II*; 30 de octobre 1683* – 25 de octobre 1760) esseva le rege de Grande Britannia e Irlanda, duce del Brunsviko-Luneburgo (Hannover) e un principe-elector del Sacre Imperio Roman, ab 1727 usque 1760. Ille veniva del Dynastia Hannover

Georgio esseva le final monarcha britannic qui nasceva foras Grande Britannia. Ille nasceva e esseva elevate in Germania del Nord. Su patre deveniva rege Georgio I de Grande Britannia in 1714. Georgio esseva critical del governamentos de su patre, ma lor politicas se reconciliava post 1720. Georgio habeva parve controlo super le politica domestic, que esseva dominate per le Parlamento de Grande Britannia e le Seniores del Tresoreria (que esseva dominate per le faction Whig). Ille habeva plus potentia super Hannover, que ille visitava dece-duo vices.

Ille esseva le final monarcha britannic qui ordinava un armea in un battalia, durante le Guerra de Succession Austriac. In 1745, le adherentes de Jacobo Stuart e su filio Carolo Stuart comenciava un rebellion, que esseva disfacite. Tarde in su regno, il habeva le Revolution Diplomatic e le initio del Guerra de Septe Annos. Georgio habeva un relation ardue con su filio vetere e hereditario, Frederico, qui appoiava le opposition parlamentari. Frederico moriva in 1751, dunque ille esseva succedite per su granfilio Georgio III.

 Calendario julian. Hannover cambiava ab le calendario julian al calendario gregorian in 1700. Grande Britannia cambiava le calendario in 1752.
Georgio III del Regno Unite

**Georgio III** (in anglese *George III*, 24 maio 1738* – 29 januario 1820) esseva le rege de Grande Britannia e Irlanda ab 1760 usque su morte. Ille esseva etiam le regula del Brunsviko-Luneburgo (Hannover) e un Prince-Elector del Sacre Imperio Roman; ab 1814 ille esseva rege de Hannover. Ille veniva del Dynastia Hannover.

Differentemete de su duo predecessores, ille nasceva in Grande Britannia, anglese esseva su lingua materne e ille nunquam vistava Hannover. Su vivo e regno esseva plus longe que tote su predecessores. Durante su regno, le Revolution Agricultural Britannic se finiva, le Revolution Industrial se comenciava, le anti-catholicismo se declinava e Grande Britannia cresceva a devenir le pais plus potente del mundo. Al initio, Grande Britannia vinceva Francia in le Guerra de Septe Annos e deveniva le principal autoritate Europee in America del Nord e India. Totevia, tosto le majoritate del colonias britannic in America del Nord esseva perdite in le Guerra de Independentia del Statos Unite. Post le Revolution Francese, Grande Britannia participava in le guerras contra Francia revolutionari e contra Napoleon. Irlanda esseva univa con Grande Britannia in 1801 pro constituer le Regno Unite de Grande Britannia e Irlanda.

Tarde in su vivo, Georgio habeva un maladia mental que esseva sporadic e, al fin, permanente. Ille possibilimente habeva porphyria, un maladia de sanguine. Su filio e successor Georgio, Prince de Galles, regnava in su loco como Prince Regente ab 1811.

 Calendario julian. Grande Britannia cambiava ab le calendario julian al calendario gregorian in 1752. Hannover habeva usate le calendario gregorian desde 1700.
Georgio IV del Regno Unite

**Georgio IV** (in anglese *George IV*, 12 augusto 1762 – 26 junio 1830) esseva le rege del Regno Unite e de Hannover ab 1820 usque su morte. Ab 1811 usque le morte de su patre Georgio III, ille regnava in su loco con Prince Regente a causa del maladia mental del rege.

Georgio esseva memorava por su extravangantia personal. Ille contribueva al modas del era, et appoiava nove typos del otio e manieras. Ille appoiava le construction del Royal Pavilion in Brighton e le transformares del Palatio de Buckingham e Castello de Windsor. Su reputation declinava a causa de opposition public a su extravangtia durante le Guerras Napoleonic, e su mal relationes con su parentes e su sposa Caroline de Brunswick. Ille excludeva Caroline de su coronation e tentava divorciar sin successo. Ille habeva etiam mal relationes con su ministros et esseva influentiava facilemente con su amicos. Iste contentiones guastava le prestigio del monarcha britannic.

Su regentia e regno videva le victoria del Regno Unite e lor alliatos in le Guerras Napoleonic e le initio del apogeo del potentia britannic e del *[[Pax Britannia]]*. Durante le majoritate de iste periodo, le governamento esseva dirigite per Prime Ministro Lord Liverpool. Ante le retiro de Liverpool, Georgio consentiva reluctantemente al emancipation catholic. Su infante legitime solmente Princess Carlotta, moriva in 1817. Ille esseva succedite per su fratre, Gulielmo IV.
Gulielmo IV del Regno Unite

**Gulielmo IV** (in anglese *William IV*, 21 de augusto 1765 – 20 de junio 1837) esseva le rege del Regno Unite e de Hannover ab 1830 usque su morte. Ille veniva del Dynastia Hannover.

Gulielmo esseva le tertie filio de Georgio III. Ille serviva in le Royal Navy durante su juventute et esseva supernominarea le *Sailor King* (marinero-rege). Su fratres plus vetere moriva sin infante vivente e legitime, e dunque ille succedeva Georgio IV in 1830. Su regno de septe annos videva alcun reformas importante: un nove lege de povressa, restrictiones del travalio per infantes, le abolition del sclavitude in quasi toto le Imperio Britannic e le Acta de Reforma 1832, que reformava electiones et expandava le electorato. Gulielmo non interveniva in politica si sovente que su patre e fratre. Totevia, ille esseva le final monarcha britannic qui nominava un prime ministro contrari al voluntate del Parlamento. Ille donava Hannover un constitution liberal, que su successor Ernesto revocava.

Su duo infantes legitimate moriva ante ille. Ille habeva dece infantes illegitimate, inclusive octo con le actrice Dorothea Jordan. Ille cohabitava con illa durante vinti annos. Tarde in su vivo, ille maritava Adelaide de Saxe-Meiningen. Ille esseva succedite in le Regno Unite per su nepta Victoria. Hannover non permitteva monarchas femininin, dunque ille esseva succedite in Hannover per su fratre juvene, Ernesto Augusto.
Hobbit

Le **Hobbites** (anglese: *hobbits*, plural de *hobbit*) son un gente minute, approximativemente 1 metro de statura, in le fiction phantastic de J.R.R. Tolkien. Frodo Baggins, le heroe de *[[Le Senior del Anellos]]*, es un hobbit, como es su parente Bilbo Baggins, le personage titular del libro de apertura al saga: *[[Le Hobbit]]*. Le major parte del hobbites in le Mediterra habita in le Contea.
Eduardo VII del Regno Unite

**Eduardo VII** (in anglese *Edward VII*, 9 de novembre 1841 – 6 de maio 1910) esseva le rege del Regno Unite e lor colonias ab 1901 usque su morte. Ille veniva del Dynastia Saxe-Coburgo-Gotha.

Le filio plus vetere de Regina Victoria e Prince Albert, Eduardo esseva connexe con multe familias royal Europee. In su familia ille esseva supernominate *Bertie*. Ille esseva le hereditario del corona e Prince de Galles durante quasi 60 annos, plus longe que toto previe hereditarios. Ille non participava in le politicas, ma exequeva officios ceremonial e viagava frequentemente. Su toures del America del Nord in 1860 e India in 1875 esseva successos del publicitate, ma su reputation del hedonismo non placeva su matre.

Quando ille deveniva le rege, ille appoiava le reorganisation del Royal Navy e Armea Britannic post le Secunde Guerra Boer. Ille renovava palatias royal, introduceva ceremonias public e allargava le circulo social del familia royal. Ille incoragiava bon relationes con paises Europee altere, specialmente Francia, ma ille non habeva bon relationes con su nepote Gulielmo II de Germania. Su regno videva cambiamentos social e de technolologia. Ille moriva in 1910, durante le crise constitutional del People's Budget. Ille esseva succedite per su filio, Georgio V.
Ludovico XIV de Francia

**Ludovico XIV de Francia** (in francese *Louis XIV*,  – ), cognoscite anque como **Ludovico le Grande** (*Louis le Grand*) o le **Rege Sol** (*le Roi Soleil*), esseva le rege de Francia ab 1643 usque su morte. Su regno de 72 annos esseva uno del plus longe de un monarcha europee, e le plus longe de un monarcha francese.

Ludovico comenciava su regno personal post le morte de su ministro principal, Cardinal Mazarino, in 1661. Un adherente del monarchia absolute e del derecto divin del reges, su regno deveniva le apogeo del potentia del monarchia francese. Ille continuava le reformas de su predecessores pro centralisar le stato francese e abolir le final residuos del feudalismo. Ille habeva vidite le rebelliones Fronda de alcun nobiles durante su infantia e ille voleva obstar agitation similar. Ille invitava le nobiles a habitar in su nove palatio prodige in Versailles. Per isto, ille succedeva al pacification del nobilitate e deveniva famose per su ricchessa e extravagantia. Ille cognosceva multes del figuras politic, militar e cultural del epocha. In 1485, ille revocava le tolerantia del huguenotes (protestantes francese). Ille persequeva le protestantes con violentia e destrueva supertoto lor communitate.

Durante su regno, Francia esseva le pais plus potente in Europa. Su politica extere aggressive se concentrava in guerras e le preparation pro guerras. Il habeva tres guerras principal: le Guerra Franco-Nederlandese, le Guerra del Liga de Augsburg, e le Guerra del Succession Espaniol. Il habeva etiam le Guerra de Devolution e le Guerra del Reuniones. Ben que ille non compliva tote su scopos e alienava le majoritate de su alliatos, Francia ganiava terra al nord e al est. Francia etiam fundava colonias al estraniero.
Ludovico XV de Francia

**Ludovico XV de Francia** (in francese *Louis XV*, 15 februario 1710 – 10 maio 1774) esseva le rege de Francia ab 1715 usque su morte. Su regno de 59 annos esseva le secunde plus longe de un rege francese, secundo su predecessor e bisgranpatre Ludovico XIV.

Ludovico XV hereditava le corona quand ille habeva cinque annos. Usque ille habeva dece-tres annos, Francia esseva governate per un regente Philippe, Duce de Orléans. Ab 1723 usque 1743, Cardinal Fleury esseva le ministro principal. Post le morte de Fleury, Ludovico empleava controlo complete super le governamento usque 1758. Le Duce de Choiseul e René Nicolas de Maupeou dominava su governamentos durante le annos plus tarde. Le apogeo del influentia politic e cultural francese continuava durante le prime medietate del seculo 18, ma un declino comenciava postea. Durante le Guerra de Succession Austrian, Ludovico XV duceva un armea a un victoria in le Battalia de Fontenoy in 1745. Le guerra esseva indecise e un reordinamento de alliantias sequeva. Illos causava le Guerra de Septe Annos, un disfacta de Francia. Tarde in su vita, ille incorporava Lorena e Corsica in Francia.

In le prime medietate de su regno, ille esseva popular e habeva le supernomine *Louis le Bien-Aimé* (**Ludovico le Amate**). Su reputation se declinava a causa de su indifferentia al politica, le Guerra de Septe Annos e scandalos de su vita private. Ille habeva multe amantes, qui sovente influentiava su decisiones. Le discontente contra le monarchia cresceva durante su regno, que coincideva con le majoritate del illuminismo francese. Dece-cinque annos post su morte, le Revolution francese disthronarea su successor e granfilio Ludovico XVI. Un opinion commun de historicos es que le errores del regno de Ludovico XV creava un situation difficile por su successor.
Eduardo VIII del Regno Unite

**Eduardo VIII** (in anglese *Edward VIII*,  23 de junio 1894 – 28 de maio 1972) esseva le rege del Regno Unite e le dominios britannic ab 20 januario 1936 usque su abdication le 11 decembre. Su regno de 326 dies es un del plus breve de un monarchas britannic 

Eduardo nasceva durante le regno de su bisgranmatre Victoria. Su patre Georgio V deveniva le rege in 1910, e Eduardo deveniva le hereditario e Prince de Galles. Ille serviva in le Armea Britannic durante le Prime Guerra Mundial e faceva toures extere por su patre. Ille habeva un serie de amorettos, que vexava su patre e prime ministro Stanley Baldwin. Ille deveniva le rege post le morte de su patre in januario 1936. Ille tosto vexeva le politicos de nove a causa de su indifferentia del conventiones regal e constitutional.

Tarde iste anno, ille causava un crise constitutional proque ille voleva maritar Wallis Simpson, un femina statounitese qui habeva divorciate e vadeva divorciar su secunde sposo. Le prime ministros del Regno Unite e le dominios adversava le maritage. Illo esseva considerate inacceptabile in le politica e cultura, e contradiceva le doctrinas del Ecclesia de Anglaterra, del qual le rege esseva le chef nominal. Eduardo sapeva que Baldwin resignarea e causarea un election si ille mariva Simpson e remaneva le rege, que ruinarea su neutralitate politic. Ille dunque abdicava pro su fratre plus juvene Albert (Georgio VI).

Post le abdictation, ille deveniva **Prince Eduardo, Duce de Windsor** e maritava Simpson in junio 1937. Illes visitava Germania Nazi le mesme anno. Durante le Secunde Guerra Mundial, Eduardo esseva postate con le Mission Militar Britannic in Francia. Post accusationes private de sympathias Nazi, ille esseva nominava Governator del Bahamas. Post le guerra, ille habitava super toto in Francia e remaneva maritate a Wallis usque su morte.
Georgio VI del Regno Unite

**Georgio VI** (in anglese *George VI*; 14 de decembre 1895 in Sandringham, Norfolk, Anglaterra&nbsp;– 6 de februario 1952 in Sandringhan) esseva le rege del Regno Unite e le regno del Commonwealth ab 1936 usque 1952.

Georgio esseva nominate *Albert* usque ille deveniva le rege e cognoscite como *Bertie* a su familia. Ille nasceva durante le regno de su bisgranmatre Victoria. Le secunde filio de Georgio V, secundo Eduardo, ille non expecatava hereditar le corona. Albert serviva in le Prime Guerra Mundial. Ille habeva balbutiamento, que ille reduceva per lectiones del discurso ma nunquam eliminava. Ille maritava Elizabeth Bowes-Lyon in 1923 e illes habeva duo filia: Elizabeth e Margaret. Eduardo deveniva le rege in 1936 ma abdicava pro ille tarde in le anno. Albert le succedeva con reluctantia. Ille adoptava le nomine Georgio pro implicar continuitate con su patre post le contention del abdication. 

In septembre 1939 le Regno Unite e le Imperio Britannic (sin Irlanda) declarava le guerra contra Germania Nazi. Durante le Secunde Guerra Mundial, le familia regal esseva vidite como un familia qui portava le mesme adversitates del populo consuete e su popularitate se elevava. Le Palatio de Buckingham esseva bombate durante le Blitz quando ille e su regina esseva illac e su fratre juvene le Duce de Kent esseva occidite in servicio. Le guerra se finava con un victoria, ma le potentia del Regno Unite declinava. Post le guerra, su regno videva le independentia de India e Pakistan in 1947 e le initio del declino del Imperio Britannic. Georgio esseva le final Imperator de India e le premier Chef del Commonwealth. Su sanitate declinava e ille moriva in 1952; su filia Elizabeth II le succedeva. Le regno de Georgio restabiliva le popularitate del monarchia post le abdication e ille esseva memorate pro su direction ceremonial durante le guerra.
Victoria del Regno Unite

**Victoria** (Kensington, London, Anglaterra le 24 de maio 1819&nbsp;– Insula de Wight, Anglaterra le 22 de januario 1901) esseva le regina del Regno Unite ab 1837 usque su morte. Illa esseva etiem le regina del colonias del Imperio Britannic e adoptava le titulo Imperatrice de India ab 1876. Le final monarcha del Dynastia Hannover, le regno de Victoria esseva plus longe que toto su predecessores. Illo esseva un era de profunde cambiamento social, political, cultural, industrial, scientific e militar, e un apogeo del Imperio e *[[Pax Britannia]]*.

Victoria esseva un granfilia de Georgio III. Ille e le patre de Victoria moriva ante illa habeva duo annos. Illa hereditava le corona in 1837, quand su oncle Gulielmo IV moriva e illa habeva dece-octo annos. Le Regno Unite habeva deveniva un monarchia constitutional e le prime ministros dominava le politicas. Victoria aliquando tentava influentiar le politicas e nominationes del ministros. Illa esseva le final monarcha qui obstrueva un nomination de un ministro. In publico, illa deveniva un icono national e esseva associate con le normas moral stricte del epocha.

Illa maritava su cosino german Alberto de Saxe-Coburgo-Gotha in 1840. Illes parturiva novem infantes, qui maritava con familias regal Europee altere. Illa esseva supernominate *le Granmatre de Europa*. Post le morte de Prince Albert in 1861, Victoria esseva affligite durante multe annos e evitava apparitiones public. Su distaccamento causava un augmentation temporanee in republicanismo. Durante le medietate subsequente de su regno, su popularitate recuperava e su jubileos de auro e diamante esseva celebrationes public grande. Illa moriva in 1901 e esseva succedeva per su filio Eduardo VII.
Pharmacia (establimento)

Le **pharmacia** es le loco ubi se vende al detalio le medicamentos, sia in le officinas de pharmacia, o in le servicios de pharmacia (del hospitales e centros de prime succurso). 
## Vide etiam
* Medicina
* Pharmacologia
* Pharmacista
## Referentias
Smalltalk

**Smalltalk** es un linguage de programmation disveloppate per Alan Kay, Dan Ingalls, Adele Goldberg, Ted Kaehler, Diana Merry, Scott Wallace, e altere membros de le gruppo *Learning Research Group* de Xerox PARC in Palo Alto, California.

Illo es un linguage orientate a objectos.  On creava Smalltalk como le linguage que appoiara le "nove mundo" de computation
exemplificate per interaction inter homines e computatores.  On creava lo aliquanto pro uso educational.

Le prime computator ubi Smalltalk esseva executate es le Xerox Alto.

## Historia

Smalltalk esseva create durante le decennio 1970.  Illo esseva publicate generalmente prime vice como *Smalltalk-80* in 1980.  Le version
*ANSI Smalltalk* esseva ratificate in 1998 e representa le version normalisate de le linguage.

## Versiones

Il ha multe variantes de Smalltalk.  Variantes de Smalltalk es ancora disveloppate e habe communitates loyal de usatores.

## Exemplos
Sequente es un programma "Hello World" scribite in Smalltalk:


```smalltalk
Transcript show: 'Hello, world!'.
```


Nota que un fenestra del objecto *Transcript* deberea esser aperte pro vider le resultatos de iste exemplo.
Ludovico XVI de Francia

**Ludovico XVI de Francia** (in francese *Louis XVI*, 23 augusto 1754 – 21 januario 1793) esseva le final rege de Francia ante le cadita del monarchia durante le revolution francese. Ille rege ab 1774 usque le abolition del monarchia in 1792, tres annos post le initio del revolution. Ille e su sposa Maria Antonia de Austria esseva executate con le guillotine in 1793.

Ille succedeva su granpatre Ludovico XV in 1774; ille habeva dece-novem annos. Le prime annos de su regno, ille tentava reformar le governamento francese con ideas del illuminismo. Istes includeva le emancipation del servos, reformas del impostos e plus del tolerantia por non-catholicos. Ille deregulava le mercato del grano, per le influentia de su liberal economic ministro Turgot, ma isto augmentava le pricios del grano e causava protestos durante annos con un mal recolta. Ludovico appoiava le secessionistas durante le Guerra de Independentia del Statos Unite. Le costos del guerra (e del Guerra de Septe Annos ante su regno) contribueva al crescimento de debita. Opposition del monarchia absolute cresceva in le classes burgese et inferior a causa de iste problemas.

Le tentativas de Ludovico al reformas et al resolution del problemas financiari esseva obstruite per le nobilitate. Ludovico appellava le Statos General de 1789 por obtener un mandato, ma ille disappunctava le representantes eligite qui voleva un monarchia constitutional. Illes constitueva le Assemblea national et agitation se cresceva. Le anno videva le prension del Bastille e plus violentia e protestos. Ludovico perdeva su authoritate e tremava inter adjutar e frustrar le assemblea. Su popularitate declinava como ille e Maria Antonia deveniva symbolos del impopular *[[Ancien Régime]]*. Lor disastrose fugita a Varennes e le intervention estranier convinceva le revolutionarios que le rege e regina conspirava restabilir le monarcha absolute.

In augusto 1792, Ludovico esseva arrestate durante un tumulto. Le mense proxime, le Assemblea national proclamava un republic e Ludovico esseva appellate *Citizen Louis Capet* (del Dynastia Capeto). Ille esseva judicate e condemnate per le Convention national et executate le januario subsequente. Su cadita terminava plus de mille annos del monarchia francese continue. Duo de su fratres deveniva reges post le Restauration Bourbon; su duo filios moriva ante illo.
Maria Antonia de Austria

**Maria Antonia** (in francese *Marie-Antoinette*, 2 novembre 1755 – 16 octobre 1793), nasceva **Maria Antonia Josepha Johanna**, esseva le final regina de Francia ante le revolution francese.

Illa esseva le filia de Maria Theresa, Imperatrice de Austria e Francesco I, Sacre Imperator Roman. Illa recipeva le titulo Archduchessa de Austria. Illa maritava Louis-Augusto, le hereditario del corona francese, quand illa habeva dece-quatro annos. Ille deveniva le rege post quatro annos. Alcunes in Francia non voleva un regina Austrian; Austria habeva essite un adversario de Francia usque 1756. Al initio, isto non es problema major, e su popularitate augmentava post le nascentia de su infantes. Illo declinava quando opposition al monarchia cresceva, e brochures del diffamation (*libelles*) contra le regina se diffusava.

Durante le revolution, illa esseva supernominate *Madam Déficit* proque le crise financiari esseva cuplate al su expensas prodige e su oposition al reformas social e financiari de Turgot e Necker. Illa incoragiava Ludovico a non facer concessiones al revolutionaris. Illa esseva ivolvite in lor fugita a Varennes in 1791 e cercas por le intervention estranier, qui esseva disastrose por illes. In augusto 1792, Ludovico e Maria Antonia esseva arrestate, e le monarchia esseva abolite le mense subsequente. Su sposa esseva executate in januario 1793 e, tarde in le anno durante le Regno del Terror, Maria Antonia esseva etiam exeuctate con le guillotine.
Refugiato

Un **refugiato** es un persona, qui ha lassate temporaneemente o permanentemente su casa o le loco de residentia previe a causa de coercition politic, guerra o emergentia periculose pro le vita.
Georgio V del Regno Unite

**Georgio V** (in anglese *George V*,  3 junio 1865 – 20 januario 1936) esseva le rege del Regno Unite e le dominios britannic ab 1910 usque su morte. Ille veniva del Dynastia Saxe-Coburgo-Gotha, que ille renominate le Dynastia Windsor in 1917.

Georgio esseva le filio de su predecessor, Eduardo VII, e nasceva durante le regno de Victoria. Ille serviva in le Royal Navy durante dece-quatro annos. Ille non expectava hereditar le corona usque 1892, quand su fratre plus vetere moriva subito. Ille deveniva le hereditario in 1901 e le rege in 1910. Su regno videva le elevationes del socialismo, communismo, fascismo, republicanismo Irlandese e movimento pro independentia de India, qui cambiava radicalmente le politicas britannic e mundial. Le Prime Guerra Mundial terminava le imperios de Russia, Germania e Austria-Hungaria. Le Imperio Britannic attingeva su apogeo territorial ma le potentia del Regno Unite comenciava declinar e *[[Pax Britannia]]* se terminava.

Al initio de su regno, un crise constitutional re le People's Budget esseva resolvite; le Acta de Parlamento 1911 reduceva le potentia del Camera del Seniores. In le annos 1920, le majoritate de Irlanda partiva pro constituer le Stato Libere Irlandese e Georgio nominava le prime cabinetto socialista. Le Lege de Westminster de 1931 donava alcun autonomia al dominios britannic. Malgrado su temperamento traditionalista, Georgio acceptava le cambiamento pro conservar le popularitate del monarchia; un examplo esseva su uso del radio. Ille moriva in 1936 e esseva succedite per su filio plus vetere, Eduardo VIII. Eduardo VIII abdicarea plus tarde iste anno, e esseva succedite per le secunde filio de Georgio V, Albert (Georgio VI).
Regina Elisabeth le Regina Matre

**Elizabeth Angela Marguerite Bowes-Lyon** ( in Anglaterra&nbsp;–  in Berkshire, Anglaterra) esseva le sposa del rege Georgio VI del Regno Unite e le matre del regina Elisabeth II del Regno Unite e Princessa Margaret, Contessa de Snowdon. Illa esseva le regina consorte del Regno Unite e le Dominios britannic desde le accession de su sposo in 1936 usque ille moriva in 1952, post le qual illa esseva cognoscite como **Regina Elisabeth le Regina Matre** pro evitar confusion con su filia. Illa esseva le ultime imperatrice consorte de India.
Henrico VI de Anglaterra

**Henrico VI de Anglaterra** (in anglese *Henry VI*, 6 decembre 1421 – 21 maio 1471) esseva le rege de Anglaterra e senior de Irlanda ab 1422 usque 1461 e etiam ab 1470 usque 1471. Ille esseva etiam le rege disputate de Francia ab 1422 usque 1453. Ille succedeva su patre Henry V de Anglaterra quando ille habeva novem menses. A su accession ille esseva le plus juvene rege de Anglaterra.

Henrico deveniva le rege durante le Guerra de Cento Annos. Ille tosto hereditava le corona francese quando Carolo VI moriva, ma su oncle Carolo VII contestava iste directo. Ille esseva le solmente rege anglese qui esseva coronate rege de Francia (como **Henrico II** in 1431). Le initio de su regno, quando regentes governava in su loco, videva le apogeo del potentia anglese in Francia. Subsequente problemas militar, politic e economic habeva debilitate lo ante 1437, quando Henrico comenciava su regula personal. Le perditas continueva pois. Henrico maritava Margarita de Anjou, le nepta de Carolo, como un offerta pro pace, ma su politica de pace falleva. Le guerra recomenciava e William de la Pole, un consiliator favorite de Henrico, esseva occidite. Le annos usque 1453, Anglaterra perdeva tote lor terras in Francia excepte Calais.

Durante que le situation in Francia se deteriorava, agitation se diffundeva in Anglaterra. Henrico esseva reservate, passive e indecise. Ille habeva un maladia mental, que pejorava post 1453. In alcun annos, ille non poteva governar. Margarita, su obstinate regina, Ricardo, Duce de York, un nobile potente e popular, e nobiles contentiose altere tentava plenar le vacuo de potentia. Illes argueva re controlo del governamento e qui succederea Henrico. Le disputas causava le Guerras del Rosas, un serie de guerras civil. Henrico esseva disthronava in 1461 per le filio de Ricardo, qui prendeva le corona como Eduardo IV. In 1465, Henrico esseva captivate e imprisionate in le Turre de London.

Henrico retornava al throno in 1470, post ille formava un alliantia con Ricardo Neville, Conte de Warwick, ma le victoria esseva breve. Eduardo le disthronava etiam in 1471 post le Battalia de Tewksbury, quando le filio solmente de Henrico esseva occidite. Henrico tosto moriva in le Turre de London. Il es possible que ille esseva occidite per un adherente de Eduardo. Ille esseva considerate un sancto e martyr in Anglaterra usque le reforma protestante. Su legato plus importante esseva institutiones educational; ille fundava Eton College e collegios del Universitate Oxonian e Universitate de Cambridge. William Shakespeare scribeva tres dramas re su vita. Illos non monstrava le maladia mental, ma le depingeva con un personalitate molle.
The Dead

**The Dead** (anglese pro "Le Mortos") pote significar:

* ''The Dead'', conto per James Joyce

* The Grateful Dead, banda
Margarita de Anjou

**Margarita de Anjou** (in anglese *Margaret*, in francese *Marguerite*, 23 martio 1430 – 25 augusto 1482) esseva le regina de Anglaterra per su maritage a Henrico VI in 1445 usque le disthronar de Henrico in 1461, e etiam ab 1469 usque 1471. Illa esseva etiem le disputate regina de Francia usque le fin del Guerra de Cento Annos.

Margarita nasceva in le Ducato de Lorena. Illa esseva le secunde filia de Renato, Rege de Neapole e Isabella, Duchessa de Lorena. Illa mariva Henrico in 1445, a causa del projecto de Henrico pro pace in Francia. Post le disfacta de Anglaterra in 1453, Margarita esseva involvite in un crise domestic. Le nobilitate deveniva dividite inter le adherentes de Henrico (faction Lancaster) e le adherentes de Ricardo, Duce de York (faction York). Margarita sovente duceva le faction Lancaster, specialmente durante le incapacitationes mental de Henrico. Le disputats se elevava e deveniva le Guerras del Rosas.

Margarita esseva cognoscite pro su determination, al contrasto al tremeres de su sposo, e illa esseva presente in alcun battalias. In le Battalia de Tewksbury, lor filio solmente esseva occidite e Margarita esseva captivate. Henrico esseva disthronar (pro le secunde etiem) e tosto moriva in captivitate. In 1475, su cosino Ludovico XI de Francia pagava pro su liberation. Illa habitava durante le resto de su vita in Francia.
Die Mundial del Ambiente

Le **Die Mundial del Ambiente** es un die de action que es celebrate annualmente in tote le mundo le 5 de junio pro le protection del ambiente.
## Referentias
Grateful Dead

**The Grateful Dead** ("Le Mortos Grate") o simplemente **The Dead** ("Le Mortos") era un banda de rock statounitese.
Justitia restaurative

Le **justitia restaurative** es un approche al justitia que formenta un dialogo inter un victima e un delinquente. In alcun programmas del justitia restaurative, representatives del communitate etiam assiste le dialogo. Le scopos es le discuter de lor experientias e le negotiation de un accordo de compensation que satisface tote le participantes.

Le phrase justitia restaurative (in anglese, *restorative justice*) esseva usate primo per Albert Eglash in 1977. Howard Zehr disveloppava le theoria in su 1990 libro. Ille describeva le justitia restaurative como un vista del justitia que es distincte que justitia traditional, que prefere solmente le vengiantia. Malgrado le distincte fundamentos de theoria, justitia restaurative pote coexister con le methodos de justitia traditional.

Evalutationes per criminologistas academic habeva essite positive. Il ha evidentia que illo pote obstar crimine e le reoffender. Un studio per Lawrence W. Sherman e Heather Strang in 2007 fundava que illo etiam causava alte rates del satisfaction del victimas e responsabilitate del delinquentes. Illes fundava etiem que ille es le plus efficace quand usava con adultos qui habeva committite crimines seriose.
Servicio de incendios

Le **servicio de incendios** es un servicio de emergentia que responde a incendios e disastros altere, inclusive collisiones de vehiculos, collapsos structural e inundationes. In alcun paises illos responde a emergentias medical. Lor responsibilitates include etiam le prevention e investigation de incendios.

Le phrase pote referer a un organisation specific o al profession de pumperos generalmente. Le organisation del servicio de incendios varia assatis inter paises. Illos es de costume un servicio public e appoiate con impostos. Alcun paises ha distincte servicios inter urbes (per exemplo Statos Unite de America e Germania), ma alteres ha servicios national (per examplo Israel e Nove Zelanda) o regional (per examplo Francia e Regno Unite). Il ha organisationes private que emplea pumperos, specialmente aeroportos.
Camion de pumperos

Un **camion de pumperos** es un vehiculo pro le combatto contra incendios. Un camion de pumperos ha qualque usos. Illos transporta rapidemente le pumperos al scena. Per isto, illos usa lumines e sirenas forte pro prevenir traffico. Illos porta manicas, apparatos de respiration, un pumpa et un cisterna de aqua. Le cisterna pote approvisionar le manicas qualque minutes, dunque un fonte altere de aqua es necessitate (como un hydrante, fluvio o laco). Illos porta etiam equipamento de salvamento: scalas, cordas, instrumentos pro secar e provisiones medical.

Le servicios de incendio ha vehiculos special pro emergentias con materiales hasardose e salvamento technic, e vehiculos con un scala alte.
Jury

In alcun systemas legal, un **jury** es un gruppo jurate de personas (le **juratos**) qui es assemblate pro trovar un verdicto in un judicio o litigio. In le systemas legal anglosaxone (common law), jurys es usate usualmente pro decider le verdicto de un judicio de un crimine seriose. In Europa continental, jurys es usate minus sovente, ma le majoritate de paises usa juratos o *judices laic* in alcun judicios. Excepte in le Statos Unite, jurys es rar in causas non-penal.
Johnny Cash

**Johnny Cash** (nascite **J. R. Cash**, 26 februario 1932 – 12 septembre 2003) esseva un cantator, musico, autor-compositor et actor statounitese. Un figura importante del musica country, su musica cruciate in rock, blues, folk e gospel.

Cash esseva recognoscite pro su voce grave distinctive, le sono de su banda, le Tennessee Three, lor rhythmos e su vestimentos nigre; ille esseva supernominate le "Man in Black" (le homine in nigre). Ille introduceva un energia rebelle al musica country, esseva associate con le subgenere "Outlaw" (proscripto) e sonava concertos gratis in prisiones. Posteriormente ille cultivava un imagine melancholic e humile. Su parolas de canto adressar sovente themas de meloncholia, tribulationes, amor, redemption e fide christian. Ille semper comenciava su concertos con le parolas "Bon die, io es Johnny Cash" ("Hello, I'm Johnny Cash"), que esseva sequite per le canto *Folsom Prison Blues*.

Nascite in Arkansas a un familia povre de fermeros, Cash deveniva famose in le scena del musica country in Memphis, Tennessee le annos 1950. Su period plus succedite esseva le annos 1950 e 1960. Su cantos plus famose include *Folsom Prison Blues*, *I Walk the Line*, *Ring of Fire*, *Get Rhythm* e *Man in Black*. Ille etiam registrava le cantos humorose *One Piece at a Time* e *A Boy Named Sue*, le cantos re trainos *Hey, Porter* e *Rock Island Line*, e duos con su sposa June Carter, specialmente *Jackson* que esseva registrate ante lor maritage. Tarde in su carriera, Cash registrava cantos de musicos ulterior, specialmente *Hurt* de Nine Inch Nails e *Rusty Cage* de Soundgarden. Post su morte, su vita esseva depingite in le film *[[Walk the Line]]*.
Black Lives Matter

**Black Lives Matter** (abbreviate **BLM** e significante **Vitas Nigre Importa** in anglese) es un movimento international pro derectos human, originante in le SUA, que oppone violentia racista committite per le fortias del policia.
Rock

Le **rock** es un genere del musica pop que originava in le Statos Unite le annos 1950. Illo evolveva a multe subgeneres post le medio del annos 1960, specialmente in le Statos Unite e Regno Unite. 

Le genere originava del blues, rhythm and blues e country. Le rock ha incorporate influentias de multe generes altere, inclusive folk, jazz e classic. Le sono del rock es usualmente centrate al guitarra electric, con le accompaniamento del guitarro basso electric e batteria (taumbures), e alcun vices del claviero o instrumentos altere. Rock es generalmente in 4/4 tempore e centrate a cantos con verso–choro forma, ma le genere ha devenite diverse extrememente. Como musica pop, le parolas es sovente re amor, ma cantos ha discutite multe themas altere, inclusive topicas social e politic.

Le rock es etiam cognoscite como "rock and roll" o "rock 'n' roll" (in anglese literalmente "cunar e rolar," ben que "rock" es alsi un homonymo pro "rocca"), ma iste nomines nunc refere al forma original del annos 1950. Rock arrivava al apogeo de su popularitate mundial le annos 1960, le epocha de "classic rock" e quand multe subgeneres comenciava apparer. Illos evolveva rock, lo combinava con generes altere e includeva blues rock, folk rock e jazz rock. Multe de iste subgeneres contribueva al disveloppamento de rock psychedelic. Ante le fin del decennio, hard rock e metal se emergeva, que augmentava le intensitate del musica. Metal deveniva un genere longeve con multe subgeneres. Rock progressive se emergeva concurrentemente e incoragiava le experimentation musical, e le glam rock de annos 1970 accentuava spectaculos personal e visual. 

Tarde in le annos 1970, punk rock reageva a iste tendentias con un forma simple e energic, e su parolas addressava themas politic. Punk rock influentiava post-punk, new wave e eventualmente rock alternative in le annos 1980. In le annos 1990, rock alternative deveniva le forma dominante, per grunge, Britpop e indie (independente) rock. Altere subgeneres de fusion se emergeva, inclusive pop punk, electronic rock e rap rock/metal, e etiam renascientias del subgeneres, que continueva durante le initio del annos 2000. Le fin del annos 2000 e le annos 2010 videva un declino del pertinentia del genere. In le Statos Unite, le popularitate de hip hop superava rock in 2017.

Le musica rock es etiam associate con movimentos social e cultural, specialmente le contracultura del annos 1960, e etiam subculturas inclusive mod e rocker in le Regno Unite, e plus tarde punk e su derivativos emo e goth. Le rock hereditava le tradition de protestos musical del musica folk e habeva essite associate con activismo politic, cambiamentos social (re racias, coito e drogas) e rebelliones de juventute contra consumerismo e conformitate.
Cammino de Santiago

Le **Cammino de Santiago** (In espaniol: "Camino de Santiago", gallego: "Camiño de Santiago", portugese: "Caminho de Santiago" o "Caminho de São Tiago", francese: "Chemin de Compostelle") es un rete de camminos de pelegrinage que duce al sanctuario del apostolo Sancte Jacobo in le cathedral de Santiago de Compostela in Gallecia, situate in le nord-est de Espania.

## Cammino Francese
Le Cammino Francese (In espaniol: "Camino Francés", gallego: "Camiño Francés", latino: "Iter francorum", francese: "Chemin des Francs" o "Chemin des Français") es le plus popular via del Cammino de Santiago. Illo comencia in le citate francese de Saint-Jean-Pied-de-Port, in le Pyreneos francese, il ha 780km e dura, in medie, inter 30 e 35 dies.

Alcunos punctos importante del Cammino Francese es:

* Le Pyreneos inter Saint-Jeand-Pied-de-Port e Roncesvalles;
* Le Hostello de Roncesvalles. Un del plus antique e plus grande del mundo, construite in le Medievo;
* Le Alto del Perdón, in le culmine del Sierra del Perdón, un montania inter Pamplona e Puente la Reina. Hic es possibile vider un monumento in tributo a le pelegrinos, con le phrase "Ubi le cammino del vento junge a el del stellas";
* Le ponte super le Fluvio Arga in Puente la Reina. In iste ponte, multe altere vias del Cammino junge a le Francese, que seque soveran a Santiago de Compostela;
* Le Cruce de Ferro inter Foncebadón e Manjarín. Le puncto plus alte del Cammino;
* Le citate de O Cebreiro. Le prime citate gallego del Cammino, considerate pro multe es le "Comenciamento del fin del Cammino";
* Monte do Gozo. Un parve montania proxime de Compostela, hic le pelegrinos pote vider per le prime vice, le citate de Santiago de Compostela;
* Le citate de Santiago de Compostela. El fin del Cammino;

## Galeria

File:Camino de Santiago (58438781).jpg|Parte del Cammino
File:Route Napoléon près du refuge Orisson.jpg|Region de Orisson, in le Pyreneos Francese, inter Saint-Jean-Pied-de-Port e Roncesvalles
File:Roncesvalles - Camino 2009 - panoramio (3).jpg|Roncesvalles
File:Alto del perdon.jpg|Tributo a le pelegrinos in Alto del Perdón
File:Puente la Reina.png|Ponte super le Fluvio Arga
File:Cruz de Fierro.jpg|Le Cruce de Ferro
File:Pedrafita-do-Cebreiro-2010.JPG|O Cebreiro
File:I Pellegrini sul Monte do Gozo.JPG|Statua de pelegrino in le Monte do Gozo